બદ્રી બલદાવા અને તેમના પત્નીએ દુનિયાના અનેક સ્થળોની રોડ ટ્રિપ લીધી છે. મુંબઇથી લંડન સુધીની આ રોડ ટ્રિપથી તેમને લાગ્યું કે, કોઇ પણ જગ્યાએ ફ્લાઇટ લઇ સીધા પહોંચવા કરતા રોડ ટ્રિપમાં જવાની વધુ મજા પડે છે. સાથે જ તેમણે એ ઇન્ફ્રાસ્ટ્રક્ચર અને સગવડની વાત કરી, જે હજુ ભારતમાં આવી નથી. તેમણે ચીનનું ઉદાહરણ આપતાં જણાવ્યું હતું કે, ચીનમાં પહાડો વચ્ચેનું રોડ નેટવર્ક ખરેખર અદભૂત હતું. બદ્રી બલદાવાનું માનવું છે કે, રોડ ટ્રિપ દરમિયાન તમને જે-તે સ્થળની સંસ્કૃતિ અને વાસ્તવિકતા વિશે જાણવાની વધુ સારી તક મળે છે.